Vitaindító
Biró Albert, Nemzeti Hírközési és Informatikai Tanács

Az elmúlt időszakban lezajlott konszolidációs folyamatok és fejlesztések révén az állam jelentős méretű saját tulajdonú távközlési hálózathoz jutott. A hálózatkonszolidáció kiemelt célja volt, hogy a különböző közfeladatot ellátó intézmények szolgáltatásainak minősége javuljon, a szervezetek közötti kommunikációs folyamatok egyszerűsödjenek a kapcsolódó költségek csökkenése mellett. A fejlesztések révén egyre magasabb színvonalú e-közszolgáltatások valósíthatók meg, az állampolgárok és vállalkozások számára egyaránt gyorsabbá és hatékonyabbá válik az ügyintézés, s így nő az államba vetett bizalom.